星期六同朋友想食自助餐，因為我哋要1點後先至得閒，又唔想餓到3點幾食下午茶自助餐，呢度嘅時間真係幾好，分11:15 - 13:15 或 14:15 - 16:15 兩輪，我哋選擇咗14:15。食物方面真係唔錯，自助午餐都有肥美生蠔不斷供應，仲有廚師即煮~味道濃郁嘅海鮮龍蝦湯，魚生款式唔多，但三文魚刺身極度肥美，甜品，生果及雪糕都好好味，尤其雪糕筒十分鬆脆。以酒店自助午餐折實二百幾唔使三百元而言，有咁嘅質素，認真扺食。